Kolekcijas monēta "Ģerboņu monēta"
Channel: LatvijasBanka
Date: 18/10/2018

Otrdien, 23. oktobrī, Latvijas Banka izlaiž Latvijas valsts 100 gadu jubilejai veltītu sudraba kolekcijas monētu "Ģerboņu monēta". 

Monētas priekšpusē attēlots Latvijas Republikas lielais valsts ģerbonis, zem tā – Latvijas valsts 100 gadu jubilejas zīme. Monētas aizmugurē uz vēsturisko heraldisko figūru – lauvas, grifa un aļņa – fona izvietoti Latvijas kultūrvēsturisko apgabalu ģerboņi un uzraksti "Kurzeme", "Vidzeme", "Zemgale" un "Latgale".

Šīs monētas mākslinieki ir Laimonis Šēnbergs (grafiskais dizains) un Jānis Strupulis (plastiskais veidojums). Monēta izgatavota kaltuvē UAB Lietuvos monetų kalykla (Lietuva).

Kolekcijas monētas cena Latvijas Bankas kasēs un vietnē e-monetas.lv – 53.00 eiro. Maksimālā tirāža – 3000 eksemplāru.

Vairāk par monētu: https://monetas.bank.lv/monetas/gerbonu-moneta